**אריאנה גרנדה-בוטרה** (באנגלית: **Ariana Grande-Butera**; נולדה ב-26 ביוני 1993) היא זמרת, פזמונאית ושחקנית אמריקאית.

גרנדה נחשבת לאייקון פופ ואופנה ולאחת מהאמנים הפופולריים והמשפיעים ביותר של העשור השני והשלישי של המאה ה-21. זוכה לשבחי הביקורות כאחת מהווקאליות הגדולות של דורה בזכות מנעד קולה הרחב שמגיע ל-4 אוקטבות, בנוסף לכך זכתה גרנדה במספר פרסים רב, בהם שלושה פרסי המוזיקה האמריקאית, תשעה פרסי VMA, שלושה פרסי EMA, שני פרסי גראמי ו-35 שיאי גינס, ב-2018 בחר ה"בילבורד" בגרנדה כאשת השנה של המגזין והכריז עליה כזמרת המצליחה ביותר אשר פרצה באותו עשור והזמרת ה-78 המצליחה ביותר של כל הזמנים (מקום 18 מבין הזמרות) ב-2023 בחר בה מגזין "Rolling Stone" ברשימתם של הזמרות הגדולות ביותר של כל הזמנים.

הופיעה לראשונה ב-2008, כאשר שיחקה במחזמר "13" שהוצג בברודוויי. החלה להתפרסם ב-2010 כאשר שיחקה בסדרת הנוער המצליחה "ויקטוריוס". לאחר מכן קיבלה תפקיד ראשי בסדרת הבת שלה ושל "iCarly", "סאם וקאט". שלוש הסדרות שודרו בערוץ ניקלודיאון.

בשנת 2013 פרצה מוזיקלית עם אלבום הבכורה שלה, *Yours Truly*, האלבום בסגנון רטרו-פופ וR&B הגיע למקום הראשון במצעד האלבומים האמריקאי בילבורד 200; הסינגל "The Way", נכנס לעשרת הגדולים במצעד הפזמונים האמריקאי בילבורד הוט 100 והאלבום זכה לשבחי המבקרים, אלבום האולפן השני שלה, *My Everything*, שיצא ב-2014, העפיל אף הוא למקום הראשון במצעד האלבומים האמריקאי וארבעה סינגלים ממנו נכנסו לעשירייה הפותחת בבילבורד הוט 100, יותר מכל אמן אחר באותה שנה.גרנדה המשיכה עם סגנון הפופ-R&B באלבומה השלישי, *Dangerous Woman*; שיצא ב-2016 וחיזק את הצלחתה הביקורתית והמסחרית.

התמודדויות ומאבקים אישיים של גרנדה השפיעו על האלבום הרביעי והחמישי שלה; *Sweetener* (2018) וThank U, Next (2019), הראשון זכה בפרס הגראמי לאלבום הפופ הטוב ביותר, בעוד שהאחרון שבר מספר שיאי סטרימינג והיה מועמד לאלבום השנה, גרף שני שירים במקום הראשון של מצעד הבילבורד הוט 100 עם שיר הנושא שלו ו-"7 Rings", והפך את גרנדה לאמן הסולו הראשון שכובש בו-זמנית את שלושת המקומות הראשונים במצעד, והראשונה מאז הביטלס, היא שברה את שיא מספר השירים הרב ביותר אשר הגיעו למקום הראשון בשבוע הבכורה שלהם בתולדות המצעד עם שיר הנושא של אלבומה השישי, "Positions" (2020), ושיתופי הפעולה "Stuck with U" עם ג'סטין ביבר ו-"Rain on Me" עם ליידי גאגא, כאשר האחרון שבהם זכה בפרס הגראמי עבור צמד הפופ/הופעת הפופ הטובה ביותר. גרנדה נשענה על מוזיקת דאנס באלבומה השביעי, "Eternal Sunshine" (2024) שהניב את הסינגלים "Yes, And?" ו"We Can't Be Friends (Wait for Your Love)", כאשר גם שניהם הגיעו לצמרת המצעד.

בנוסף לקריירה המוזיקלית לקחה חלק בסרט הקולנוע הסאטירי פוליטית אל תסתכלו למעלה (2021), ותככב בתור גלינדה בעיבוד הקולנועי של המחזמר Wicked.

עם מכירות של למעלה מ-100 מיליון אלבומים וסינגלים היא אחת מהזמרות הנמכרות ביותר בכל הזמנים, ששת האלבומים הראשונים שלה הגיעו למעמד של אלבום פלטינה ומעלה בארצות הברית, היא נכנסה לרשימת 100 האנשים המשפיעים ביותר בעולם לשנים 2016 ו-2019, הייתה לזמרת המרוויחה ביותר לשנת 2020 לפי מגזין ״פורבס״, לאחר שצברה מעל למאה מיליארד השמעות (נכון ל-2024) בספוטיפיי, גרנדה היא האמנית הנשית המושמעת ביותר בשנות ה-2010 והשנייה בכל הזמנים לאחר טיילור סוויפט, והיא הזמרת עם מספר הרב ביותר של שירים אשר עברו את רף המיליארד השמעות, עם 14 שירים. מחוץ למוזיקה ולקולנוע, גרנדה עבדה עם ארגוני צדקה רבים, היא ידועה בתמיכה הרבה שלה בקהילת הלהט"ב, ובנוסף לכך היא תומכת למען זכויות בעלי חיים, בריאות נפשית ושוויון מגדרי וגזעי. בין המיזמים העסקיים שלה נמנים R.E.M. Beauty, מותג קוסמטיקה שהושק בשנת 2021, ומותג בישום שהרוויח יותר ממיליארד דולר במכירות קמעונאיות עולמיות.

ביוגרפיה
--------

נולדה בשם אריאנה גרנדה-בוטרה בעיירה בוקה ראטון, פלורידה שבארצות הברית. הוריה הם ג'ואן גרנדה, מנכ"לית בחברת תקשורת, ואדוארד בוטרה, מעצב גרפי. מקור ההשראה לשמה הפרטי בדמותה של הנסיכה אוריאנה מסדרת האנימציה "פליקס החתול" (1959). לגרנדה אח אחד למחצה - פרנקי גרנדה, שחקן ומפיק המבוגר ממנה ב-10 שנים, משפחתה של גרנדה עברה מניו יורק לפלורידה כאשר אמה הייתה בהיריון איתה. הוריה נפרדו כאשר הייתה בערך בת 9.

גרנדה למדה בבתי הספר Pine Crest, ו-North Broward. כשגדלה, לקחה חלק בתיאטרון קהילתי שם שחקה בתפקיד הראשון שלה בתור "אנני" ובעוד מחזות זמר דוגמת "הקוסם מארץ עוץ" ו"היפה והחיה".

כשהייתה בת 8, היא הייתה חלק מצוות הבידור של ספינת תענוגות, שם שרה עם תזמורות שונות דוגמת התזמורת הפילהרמונית והתזמורת הסימפונית של דרום פלורידה והופיעה בתוכנית הטלוויזיה: "Star-Spangled Banner". היא גם הופיעה על הבמה כאשר שרה את ההמנון הלאומי של ארצות הברית באחד מהטקסים החשובים של המדינה.

### קריירה

#### 2006–2008: תחילת הקריירה

כשהגיעה גרנדה לגיל 13 היא החלה להתעניין במוזיקה בנוסף לקריירת התיאטרון שלה. היא הלכה להיבחן לחברות תקליטים שונות כדי להקליט אלבום R&B, אך קיבלה סירובים. לדבריה: "ממש רציתי לעשות אלבום R&B אך כשהלכתי להיבחן אמרו לי 'מי יקנה אלבום R&B של ילדה בת 14?'". אחת מהחברות זיהתה את הפוטנציאל שבה והיא נשלחה להיבחן למחזמר "13". היא התקבלה וגילמה את שארלוט. המחזמר זכה להצלחה רבה והוצג בברודוויי. על תפקידה במחזה גרנדה אף קיבלה פרס מאגודת תיאטרון הנוער. גרנדה עזבה את הלימודים כדי לקחת חלק גם בסיבוב ההופעות של המחזמר. באותה תקופה היא גם הופיעה במועדוני ג'אז בניו יורק למרות גילה הצעיר.

#### 2009–2012: הפריצה עם ניקלודיאון

בשנת 2009, כאשר הייתה בת 15, לוהקה גרנדה לסדרת הטלוויזיה המצליחה של ערוץ ניקלודאון, "ויקטוריוס" ביחד עם חברתה למחזמר "13" אליזבת גיליס, היא התקבלה וגילמה שם את דמותה של קאט ולנטיין, בשביל התפקיד גרנדה הייתה צריכה לצבוע את שיערה לאדום כדי שתתאים לאישיות של הדמות, התוכנית צולמה באוקטובר 2009, ועלתה לשידור במרץ 2010 וזכתה להצלחה רבה לאחר שצפו בה למעלה מ-5.7 מיליון צופים, התוכנית הפכה את גרנדה למעמד של "אלילת נוער", אך למרות הפרסום וההצלחה שגרנדה זכתה בעקבות הסדרה היא אמרה שעדיין היא הייתה מעוניינת יותר בקריירה מוזיקלית מאשר קריירת משחק והוסיפה: "משחק זה כיף, אבל המוזיקה תמיד הייתה בראש ובראשונה אצלי", העונה השנייה צולמה באוקטובר 2010 ושודרה באפריל 2011, מספר הצופים באותה עונה עלה ל-6.2 מיליון צופים והיא זכתה בפרסים רבים, בנוסף לסדרה גרנדה שיחקה באותה שנה במחזמר המוזיקלי "קובה ליברה" שנכתב והופק על ידי כותבת השירים דזמונד צ'יילד.

לאחר שתי עונות של ויקטוריוס גרנדה רצתה להתמקד בקריירה המוזיקלית שלה והחלה לעבוד על פיתוח קול עם מאמנים מוזיקליים דוגמת אריק ורטו, והופיעה בפסקול של העונה הראשונה של ויקטוריוס, באותה תקופה גרנדה העלתה ליוטיוב קאברים לשירים של ויטני יוסטון, אדל ומריה קארי, חבר של מונטה ליפמן, מנכ"ל חברת התקליטים ריפבליק רקורדס צפה באחד הקאברים שלה ושלח לליפמן, ליפמן התרשם מהיכולות הווקליות של גרנדה והחתים אותה על חוזה מוזיקלי, במהלך שנת 2011, החלה גרנדה לעבוד על אלבום הבכורה שלה ואף הוציאה מתוך האלבום סינגל בשם "Put Your Hearts Up", אך לאחר זמן קצר ביטלה את הפקת האלבום מכיוון שהשירים באלבום לא היו לרוחה (הם היו בסגנון "פופ מסטיק" כשגרנדה רצתה לעשות אלבום בסגנון R&B), והיא אמרה על הסינגל שהוא אחד השירים השנואים עליה ועושה לה רושם ראשוני רע, גרנדה אף הוסיפה שהשיר יותר מייצג את דמותה של קאט ולנטיין מאשר אותה, כמו כן באותה שנה היא החלה לדבב את הנסיכה דיאספרו בסדרת הילדים "מועדון ווינX" במשך שש עונות.

בשנת 2012 גרנדה חזרה להופיע בעונה השלישית של "ויקטוריוס" ולאחר סיומה פורסם שלאחר העונה הרביעית של הסדרה היא לא תחודש ותצולם שוב, העונה הרביעית חולקה לשני חלקים ושודרה עד פברואר 2013, גרנדה הופיעה בשני הפסקולים של העונות האחרונות, לסדרה נוצר ספין אוף בשם "סאם וקאט" בשיתוף עם הסדרה "iCarly" (גם היא של ניקלודיאון), שם גרנדה מגלמת את אותה הדמות שגילמה בוויקטוריוס (בתפקיד ראשי), לצד השחקנית ג'נט מקארדי, שמגלמת את אותה הדמות שגילמה ב-"iCarly", סאם פאקט, התוכנית החלה לשדר ביוני 2013 וזכתה לאחוזי צפייה גבוהים אך לא חודשה לעונה שנייה עקב סכסוך בין שחקני הסדרה, הפרק האחרון שודר ביולי 2014.

בדצמבר 2012, אירח הזמר מיקה את גרנדה בסינגל "Popular Song" שהגיע למקום 87 במצעד הבילבורד הוט 100. השיר אמנם לא זכה להצלחה רבה אך גרנדה זכתה לביקורות טובות על הביצוע שלה לשיר, חידשה את הפקת אלבום הבכורה שלה עם חברת התקליטים ריפבליק רקורדס והחלה להיות מיוצגת על ידי האמרגן והמפיק המוזיקלי סקוטר בראון.

#### 2013: *Yours Truly*

גרנדה הקליטה את אלבום הבכורה שלה, *Yours Truly*, במשך תקופה של שלוש שנים וב-2013 היא גמרה לעבוד עליו, הוא תוכנן להיקרא "Daydreamin" במקור, האלבום יצא לאור ב-30 באוגוסט 2013 וזכה לשבחי הביקורות, כאשר מבקרים משווים את גרנדה לזמרת מריה קארי בזכות מנעד הקול הרחב של שתיהן, האלבום הגיע למקום הראשון במצעד האלבומים האמריקאי כאשר 138,000 עותקים נמכרו בשבוע הראשון ליציאתו ובכך הפכה גרנדה לזמרת ה-15 שמכרה למעלה מ-100,000 עותקים בשבוע הראשון ליציאתו של אלבום בכורה והראשונה מאז קשה. האלבום מכר יותר ממיליון עותקים בארצות הברית, האלבום גם דורג בעשירייה הפותחת במספר מדינות אחרות, ביניהן אוסטרליה (שם הגיע למקום 6), בריטניה (שם הגיע למקום 7) אירלנד (שם הגיע למקום 6) והולנד (שם הגיע למספר 5). כמו כן האלבום גם הגיע למעמד של אלבום פלטינה בארצות הברית ובמדינות נוספות.

הסינגל הראשון מתוך האלבום, "The Way" בו היא משתפת פעולה עם הראפר מק מילר, זכה לביקורות טובות שמהללים את קולה והיכולות הווקליות של גרנדה, הגיע למקום עשירי במצעד הבילבורד הוט 100 בשבוע הראשון ליציאתו ומקום תשיעי בשיאו במצעד, אך למרות הצלחתו של השיר הוא הואשם בהעתקה של השיר של הזמר האמריקאי ג'ימי קסטור "(Troglodyte (Cave Man" כאשר בקטע הראפ של מילר הוא אומר את מילות השיר של קסטור, השיר אף דורג במקום הראשון של השירים הפופולריים ביותר של זמרים מתחת לגיל 21.

אריאנה מופיעה ב-"93.3 FLZ Jingle Ball", ב-2013
לאלבום יצאו עוד שני סינגלים, הסינגל השני מהאלבום "Baby I" הגיע למקום 21 במצעד הבילבורד בשבוע הראשון ליציאתו ומקום 6 במצעד השירים הדיגיטליים והסינגל השלישי מהאלבום "Right There" בוא היא משתפת פעולה עם הראפר ביג שון הגיע למקום 84 במצעד.

באותה שנה גרנדה גם שיחקה בסרט "התרמית" שמבוסס על ספר בעל אותו השם, שיתפה פעולה עם הזמר ניית'ן סייקס מהלהקה הוונטד בשיר "Almost Is Never Enough" שיצא כחלק מפסקול הסרט "בני הנפילים: עיר של עצמות", חיממה את ג'סטין ביבר בסיבוב ההופעות שלו "Believe Tour", יצאה לסיבוב ההופעות הראשון שלה ברחבי ארצות הברית; *The Listening Sessions*  ובדצמבר הוציאה גרנדה את המיני-אלבום הראשון שלה, "Christmas Kisses", האלבום כולל ארבעה שירי חג מולד חלקם קלסיים בגרסה מחודשת וחלקם שירים מקוריים שגרנדה הייתה שותפה בכתיבתם, כל השירים מהאלבום יצאו כסינגלים כשהבולט מתוכם הוא הקאבר לשיר של להקת Wham!; "Last Christmas" שהגיע למקום 96 במצעד האמריקאי.

באותה שנה גרנדה זכתה בטקס פרסי ה-AMA בקטגוריית "האמן החדש הטוב של השנה" ובעוד שישה פרסים נוספים.

#### 2015–2014: *My Everything*

בעקבות הצלחת אלבום הבכורה של גרנדה בספטמבר 2013 ציינה גרנדה בראיון כי החלה לכתוב ולעבוד על אלבום האולפן השני שלה, באותו חודש היא גם זכתה בטקס בחירת האנשים בתור האמן החדש המועדף ביותר והוזמנה על ידי נשיא ארצות הברית ברק אובמה ואשתו מישל אובמה להופיע בבית הלבן ביחד עם עוד זמרות R&B לשיר בערב "נשים שרות מוזיקת נשמה". באוקטובר 2013 החלו מפגשי הקלטה בהם עבדה גרנדה עם מפיקים עימם שיתפה פעולה באלבום הבכורה שלה, ובהמשך עבדה גם עם מפיקים מוזיקליים חדשים, ביניהם ראיין טדר, בני בלנקו, קיי ויין, דייוויד גטה ומקס מרטין.

ב-3 במרץ 2014, נודע כי גרנדה תתארח בשיר של כריס בראון מאלבום האולפן השישי שלו *X* שייקרא "Don't Be Gone Too Long". השיר אמור היה לצאת לאור כסינגל ב-25 במרץ 2014. עם זאת, תאריך יציאתו נדחה בגלל בראון, שנשלח לכלא והמתין למשפט באשמת תקיפה. גרנדה הודיעה על העיכוב של השיר, ובאותו הלילה הכריזה בשידור חי כי היא תפצה על עיכוב הסינגל בחשיפת ארבעה שירים חדשים מאלבומה השני.

ב-24 במרץ 2014, אישרה גרנדה כי היא סיימה לעבוד על האלבום השני שלה והסינגל הראשון מהאלבום, "Problem" יצא לאור ב-28 באפריל 2014 וכולל שיתוף פעולה עם הראפרית האוסטרלית איגי אזליה והראפר ביג שון. השיר זכה להצלחה רבה, שבר את שיא ההורדות באתר iTunes בתור השיר שהגיע למקום הראשון בזמן המועט ביותר (עקף את השיא הקודם שהיה שייך לטיילור סוויפט על השיר "We Are Never Ever Getting Back Together"), הגיע למקום שני במצעד הבילבורד הוט 100, למקום הראשון במצעד הסינגלים הבריטי. והקליפ לשיר צבר למעלה ממיליארד צפיות ביוטיוב, ב-3 ביולי 2014, הוציאה גרנדה ל-iTunes את הסינגל השלי שלה מהאלבום, "Break Free" אותו הפיק זד. השיר שיחזר את הצלחת השיר הקודם, הגיע למקום רביעי במצעד הבילבורד הוט 100, לעשירייה הפותחת בעוד יותר מ-20 מצעדים בעולם ובמהלך השנים הפך לשיר המזוהה עם הקהילה הגאה. ב-29 ביולי, התארחה גרנדה יחד עם ניקי מינאז' בסינגל "Bang Bang" של ג'סי ג'יי. השיר זכה להצלחה עולמית עצומה והגיע למקום שישי בבילבורד הוט 100 עוד לפני שיצא לו וידאו קליפ (ולמקום שלישי בשיאו). בישראל, הסינגל הגיע למקום 36 במצעד הבינלאומי השנתי של גלגלצ לשנת 2014. באוגוסט 2014, הופיעה גרנדה בטקס ה-VMA של MTV לצד ניקי מינאז' וג'סי ג'יי ואף זכתה בפרס "קליפ הפופ של השנה" על "Problem", ועשתה היסטוריה כאשר 3 משיריה היו בעשירייה הפותחת במצעד הבילבורד הוט 100 באותו שבוע ("Problem","Break Free" ו-"Bang Bang").

אריאנה בסיבוב הופעות "The Honeymoon Tour" ב-2015
ב-25 באוגוסט, יצא אלבומה השני, *My Everything*, האלבום מכר כ-169,000 עותקים בשבוע הראשון והגיע למקום הראשון במצעד האלבומים של בילבורד, האלבום מכר למעלה משני מיליון עותקים בארצות הברית וזכה למעמד של "אלבום פלטינה כפולה" בארצות הברית. ב-29 בספטמבר יצא הסינגל השלישי מהאלבום "Love Me Harder" בוא היא משתפת פעולה עם דה ויקנד. הסינגל גם זכה להצלחה והגיע למקום שביעי במצעד האמריקאי בזכות השמעות רבות ברדיו, זהו הסינגל החמישי של גרנדה שנכנס לעשירייה הפותחת והרביעי באותה שנה ובכך הייתה הזמרת עם הכי הרבה להיטים בעשירייה הפותחת של המצעד באותה שנה.

בנובמבר 2014 הופיעה עם הלהיטים של האלבום בטקס פרסי המוזיקה של MTV אירופה, שבו זכתה בפרס שיר השנה וזמרת השנה. באותה שנה גם הופיעה בתוכנית הבכורה של העונה ה-40 של "Saturday Night Live" לצד כריס פראט, הופיעה בשיר של ההרכב מייג'ור לזר "All My Love" אשר הופיע בפסקול הסרט "עורבני חקיין" שהוא חלק מסדרת הסרטים של משחקי הרעב, ב-23 בנובמבר הוציאה גרנדה סינגל לכבוד חג המולד: "Santa Tell Me", השיר הגיע למקום 42 במצעד האמריקאי בשנת הוצאתו ונכלל במהדורה המחודשת של המיני אלבום שלה "Christmas Kisses", במהלך השנים השיר צבר מעמד של ״קלאסיקה מודרנית״ והוא מופיע באופן קבוע במצעדים העולמיים בתקופת חג המולד, נכנס לעשירייה הפותחת במצעדים רבים והגיע בשיאו למקום ה-11 במצעד האמריקאי  בפברואר 2015 הוציאה לאור את הסינגל הרביעי מהאלבום: "One Last Time" שיצא כסינגל קידומי לפני כן ובעוד שזכה להצלחה פושרת בארצות הברית זכה להצלחה רבה באירופה והגיע לעשירייה הפותחת בלמעלה מ-10 מצעדים אירופיים בהם גם המצעד הבריטי, הסקוטי, האיטלקי והצרפתי, באותו חודש גרנדה התארחה בשיר "Adore" של המפיק קאשמיר קאט.

סיבוב ההופעות השני והבינלאומי הראשון שלה "The Honeymoon Tour" החל בפברואר 2015 ונמשך כתשעה חודשים, במהלך סיבוב ההופעות היא הופיעה באמריקה הצפונית, אמריקה הדרומית, אירופה ויפן, הוא הכניס 71 מיליון דולר.

#### 2015–2017: *Dangerous Woman*

בספטמבר 2015 הוציאה את הבושם הראשון שלה שנקרא "Ari", באותו החודש שודרה לראשונה התוכנית "מלכות הצעקה" בה גרנדה לקחה חלק בשלושת הפרקים הראשונים, בנובמבר שיתפה פעולה עם "Who Is Fancy" ומייגן טריינור בשיר "Boys Like You" ובדצמבר אותה שנה הוציאה את המיני אלבום חג המולד השני שלה שנקרא: Christmas & Chill והוא כולל 6 שירים מקוריים שנכתבו על ידיה.

ב-30 באוקטובר הוציאה לאור את הסינגל "Focus". באותו היום יצא גם הקליפ של השיר שצבר למעלה ממיליארד מיליון צפיות ב-YouTube, למרות הביקורות המעורבות על השיר הוא זכה להצלחה והגיע למקום השביעי במצעד הבילבורד האמריקאי, נכנס לעשירייה הפותחת ביותר מ-15 מצעדים בעולם ביניהם גם המצעד הבריטי, הקנדי והאוסטרלי והיה לאחד השירים הבולטים של אותה שנה.

אריאנה בסיבוב הופעות "Dangerous Woman Tour" ב-2017
ב-11 במרץ 2016, יצא באופן רשמי הסינגל הראשון מהאלבום השלישי שלה Dangerous Woman, שכך גם נקרא האלבום שיצא ב-20 במאי. השיר הגיע למקום ה-10 בבילבורד הוט 100 בשבוע הראשון ליציאתו (ומקום שמיני בשיאו) ובכך הפכה לזמרת הראשונה והיחידה בהיסטוריה ששלושת הסינגלים הראשונים משלושת אלבומיו הראשונים של זמר מגיעים לעשרת הגדולים של מצעד הבילבורד בשבוע הראשון ליציאתם, האלבום Dangerous Woman מכר למעלה מ-175,000 עותקים בשבוע הראשון ליציאתו ואף על פי שהוא האלבום שמכר הכי הרבה בשבוע הראשון ליציאתו עד לאותה תקופה הוא הגיע למקום השני במצעד האלבומים בילבורד 200.

ב-13 במרץ הייתה מנחה ואורחת-מוזיקלית בפעם השנייה בתוכנית "סאטרדיי נייט לייב". חיקויים שביצעה אז לזמרות מצליחות (ביניהן, בריטני ספירס, ריהאנה וסלין דיון) הפכו לוויראלים.

הסינגל השני מהאלבום, "Into You", יצא ב-6 במאי כחודש לאחר שיצא כסינגל שיווקי, אף על פי שזכה להצלחה גדולה באירופה והגיע לעשירייה הפותחת בלמעלה מ-10 מצעדים אירופיים (גם בישראל) בארצות הברית זכה להצלחה בינונית והגיע למקום 13 במצעד האמריקאי, הקליפ לשיר קיבל ביקורות חיוביות, צבר למעלה ממיליארד צפיות והיה מועמד לארבע פרסי VMA אך לבסוף לא זכה.

הסינגל השלישי מהאלבום: "Side to Side" יצא ב-29 באוגוסט ובוא היא מארחת בפעם השנייה את ניקי מינאז', הופעת הבכורה של השתיים לשיר הייתה בטקס פרסי ה-MTV של אותה שנה, הופעה שקיבלה ביקורות שליליות על הפרובוקטיביות שלה בנוסף על המילים והמשמעות הפרובוקטיבית והנועזת של השיר, הקליפ לשיר יצא באותו הערב וזכה להצלחה ויראלית לאחר שהיה לשיר השני של גרנדה שצבר למעלה ממיליארד צפיות (עד לאותה תקופה), בנוסף לכך השיר זכה להצלחה גדולה גם במצעדים ונכנס לעשירייה הפותחת של יותר מ-20 מצעדים בעולם בהם גם המצעד האמריקאי, הבריטי, האוסטרלי והקנדי, והיה לאחד השירים המושמעים והמצליחים ביותר באותה שנה (גם בישראל כאשר הגיע למקום 26 במצעד השנתי הבינלאומי של גלגלצ), באותו החודש התארחה גרנדה בשיר של מק מילר "My Favorite Part" והוציאה את הסינגל הרביעי שלה מהאלבום, שנקרא "Everyday".

אריאנה כתבה וביצעה את השיר "They Don't Know" בעבור סרט ההנפשה "טרולים" של חברת דרימוורקס.

בפברואר 2017 פתחה את סיבוב ההופעות השלישי והבינלאומי השני שלה שנקרא: "Dangerous Woman Tour" בפיניקס, אריזונה, סיבוב ההופעות עבר גם באירופה, אסיה ואמריקה הלטינית. ב-22 במאי 2017 התרחש הפיגוע במנצ'סטר ארנה לאחר סיום הופעתה באולם מנצ'סטר ארנה. מחבל מתאבד פוצץ מטען נפץ וגרם למותם של 22 ולפציעתם של 59 אנשים. בעקבות הפיגוע הודיעה הזמרת על דחייה של המשך מסע ההופעות ועקב כך בוטלו כ-5 הופעות באירופה שהיו כחלק ממסגרת סיבוב ההופעות, בהמשך הודיעה כי תקיים הופעה מיוחדת למען הקורבנות במנצ'סטר והיא אכן קיימה מופע התרמה שהתקיים במנצ'סטר בשם, "One Love Manchester". לצד גרנדה הופיעו אומנים מצליחים רבים בהם גם מיילי סיירוס, קייטי פרי, ג'סטין ביבר, וקולדפליי. המופע שודר בלמעלה מ-50 מדינות והיה למשדר הנצפה ביותר בבריטניה באותה שנה, בנוסף לכך גויס במופע כיותר מ-17 מיליון יורו ובעקבות כך עיריית מנצ'סטר הכריזה על גרנדה כ-"אזרחית של כבוד" בעיר, ואף ביצעה מחדש את השיר "Somewhere Over the Rainbow". לאחר מכן, גרנדה שבה להמשך סיבוב ההופעות. במהלך הטור גרנדה הכריזה על צאת הבושם "Moonlight". ב-20 בספטמבר 2017 הודיעה גרנדה על שיתוף פעולה עם מותג הספורט ריבוק שנקרא "Ariana x Reebok". ב-27 בספטמבר 2017, הוציאה גרנדה את אלבום הלהיטים הראשון שלה, The Best אשר יצא רק ביפן.

#### 2018: *Sweetener*

ב-24 במרץ 2018 לאחר תקופה של שקט תקשורתי מצידה היא הופיעה בהפגנת "March For Our Lives" - הפגנה שנערכה במקביל ב-835 ערים שונות בעד הגברת הפיקוח על כלי נשק, זאת בעקבות הטבח בתיכון דאגלס בפלורידה כחודש לפני כן.

ב-20 באפריל 2018 פרסמה גרנדה את הקליפ לשיר הראשון אותו היא הוציאה לאחר הפיגוע "No Tears Left to Cry" כסינגל הבכורה מאלבומה הרביעי, השיר זכה לביקורות חיוביות רבות אשר מהללות את המשמעות של השיר והפקתו, השיר זכה להצלחה רבה והגיע למקום השלישי במצעד הבילבורד בשבוע הראשון ליציאתו ולעשירייה הפותחת בלמעלה מ-25 מצעדים ברחבי העולם, בהם המצעד הבריטי, הקנדי, האוסטרלי והישראלי.

במהלך תוכנית אירוח, אמרה כי האלבום הרביעי שלה ייקרא "Sweetener" והוא מתוכנן לצאת ב-20 באוגוסט, אך לאחר כחודשיים החליטה גרנדה להקדים את מועד ההוצאה ל-17 באוגוסט. ב-2 ביוני, בפסטיבל המוזיקה Wango Tango חשפה אריאנה חלק משירה החדש במסגרת האלבום עם ניקי מינאז' אשר נקרא "The Light Is Coming". ב-12 ביוני, גרנדה הודיעה על בושם שלישי בשם "Cloud", שיצא ב-23 בספטמבר.

האלבום יצא לאור למכירה מוקדמת ב-20 ביוני 2018 יחד עם הסינגל הקידום "The Light Is Coming", והסינגל השני מתוך האלבום אשר נקרא "God Is a Woman", הופץ ב-13 ביולי 2018, ושחזר את הצלחת הסינגל הראשון לאחר שהגיע לעשרת הגדולים במצעדי המוזיקה של אמריקה, בריטניה ואוסטרליה כאשר הוא מלווה בקליפ פרובוקטיבי אשר מתואר כפורץ דרך ו"פוסט פמיניסטי" על ידי המבקרים ואף דורג כקליפ הטוב ביותר של אותה שנה במגזין בילבורד. האלבום יצא באופן רשמי ב-17 באוגוסט 2018. האלבום זכה להצלחה רבה ברחבי העולם. הוא הגיע למקום ראשון בספוטיפיי, באייטיונס ובאפל מיוזיק בכמעט 100 מדינות ברחבי העולם. עוד דוגמה להצלחת האלבום הוא השיר "Breathin" הוא יצא יחד עם כל האלבום וזכה להצלחה גדולה ולתשבחות וכל זאת ללא כל קידום מצידה של גרנדה. לאחר מכן, כדי לקדם מעט את האלבום יצאה לסיבוב הופעות קטן שנקרא "Sweetener Sessions" רק באמריקה שכלל שלוש הופעות בלבד, בנוסף לכך האלבום זכה בפרס גראמי בקטגוריית אלבום פופ הטוב ביותר ובכך העניק לגרנדה את גראמי הראשון שלה.

גרנדה השתתפה בשידור של רשת NBC, ששמו "A Very Wicked Halloween: Celebrating 15 Years On Broadway" ששודר ב-29 באוקטובר, בו היא שרה את השיר "The Wizard and I" מהמחזמר "מרשעת".

#### 2019: *Thank U, Next*

לאחר תקופה מאתגרת בחייה האישיים של גרנדה, אשר קיבלה תשומת לב תקשורתית רבה (עקב מות האקס שלה מק מילר וביטול האירוסים לקומיקאי פיט דייווידסון) גרנדה הצהירה בסוף שנת 2018, כי אלבומה החמישי עתיד לצאת בתחילת שנת 2019. בהמשך, פורסם כי תאריך צאתו מיועד ל-8 בפברואר 2019 וכי שמו יהיה, Thank U, Next. הסינגל הראשון מתוכו, "Thank U, Next" אשר מפרט על מערכות היחסים שלה הפך ללהיט בינלאומי שזכה להצלחה חסרת תקדים כאשר הגיע למקום הראשון במצעד הבילבורד הוט 100 והיה לראשון של גרנדה שעשה זאת. בנוסף לכך, הגיע השיר למקום הראשון בעשרות מצעדים נוספים והקליפ לשיר אשר כולל מחוות לסרטי קאלט של תחילת שנות האלפיים (בהם "ילדות רעות" ו-"מעודדות צמודות") שבר שיאים והפך לשיר עם מספר הצפיות הגבוה ביותר ב-24 השעות הראשונות ליציאתו (55 מיליון צפיות). לאחר מכן, הודיעה גרנדה כי סיבוב ההופעות הרביעי שלה, "Sweetener World Tour", עתיד להתקיים בין מרץ 2019, לאוקטובר של אותה השנה.

ב-18 בינואר 2019, הוציאה את השיר "7 Rings", בתור הסינגל השני מתוך האלבום, Thank U, Next. השיר אשר מספל את השיר "My Favorite Things" מהמחזמר "צלילי המוזיקה" הצליח לשחזר את הצלחת קודמו ואף העפיל עליו כאשר הגיע בשנית למקום הראשון של מצעד הבילבורד הוט 100, ושל מצעדים נוספים. בנוסף לכך, שבר השיר את כל שיאי הסטרימינג בשבוע בכורתו. בין היתר הוציאה גרנדה את הסינגל השיווקי "Imagine" שזכה להצלחה נאה והיה לסיגנל השיווקי המצליח ביותר שלה. ב-9 בפברואר, יחד עם יציאת האלבום, יצא הסינגל השלישי מתוכו, "Break Up With Your Girlfriend, I'm Bored".

ב-19 בפברואר 2019, שברה גרנדה שיא נוסף, שלא נשבר ב-55 שנים האחרונות לפניו (בפעם הקודמת, נשבר השיא על ידי הביטלס) בכך שלהיטיה "Thank U, Next" "Break Up With Your Girlfriend, I'm Bored" ו-"7 Rings" הגיעו למקום השלישי, השני והראשון במצעד הבילבורד הוט 100, בהתאמה.

ב-18 במרץ, גרנדה החלה את סיבוב ההופעות הרביעי שלה, שנקרא "Sweetener World Tour", שמטרתו קידום שני האלבומים האחרונים שלה: Sweetener ו-Thank U, Next, במהלכו גרנדה הופיעה באמריקה הצפונית ובאירופה. ב-1 בספטמבר, הודיעה על צאת הבושם שלישי שלה "Thank U, Next".

באותה שנה השתתפה גרנדה בעוד מספר פרויקטים בהם שיר מחאה בו השתתפו עוד 30 זמרים שנקרא "Earth", השיר נועד להגביר את מודעות איכות הסביבה בעולם, השיר "Boyfriend" ביחד עם ההרכב סושיאל האוס שהיו שותפים לכתיבת שירים קודמים של גרנדה (בהם גם "7 Rings"), השיר זכה להצלחה רבה, נכנס לעשירייה הפותחת במצעדים רבים בעולם בהם גם האמריקאי, הבריטי והאוסטרלי והוא זכה בפרס VMA ובמועמדות לגראמי לשיתוף הפעולה הטוב ביותר, גרנדה אף הייתה אחת ממפיקי הפסקול של הסרט "המלאכיות של צ'רלי" ביחד עם מקס מרטין ומפיקים נוספים, מאותו הפסקול היא הוציאה את הסינגל "Don't Call Me Angel" כאשר בו היא משתפת פעולה עם מיילי סיירוס ולנה דל ריי, למרות הבאז הגדול שהשיר השיג ביציאתו הוא קיבל ביקורות פושרות ולא זכה להצלחה רבה בהשוואה לסינגלים הקודמים שגרנדה הוציאה באותה שנה.

ב-23 בדצמבר הוציאה את "K Bye for Now (SWT Live)", אלבום ההופעה הראשונה שלה מתוך סבב ההופעות "Sweetener World Tour".

בינואר 2020 הופיעה גרנדה בטקס הפרסי גראמי 2020 בו ביצעה את להיטיה "imagine", "My Favorite Things", "7 rings" ו-"thank u, next".

#### 2020–2022: *Positions*

ב-8 במאי 2020 הוציאה גרנדה את הסינגל "Stuck with U", השיר, בשיתוף פעולה עם הזמר ג'סטין ביבר, יצא על מנת לגייס כספים לטובת טיפול במגפת הקורונה והוא הצליח להגיע למקום הראשון במצעד הבילבורד בשבוע הראשון ליציאתו. ב-22 במאי, התארחה גרנדה בסינגל "Rain on Me", של הזמרת ליידי גאגא, השיר זכה להצלחה מיידית עם יציאתו והיה לשיר השני של גרנדה באותה שנה (והרביעי סך הכל) אשר הגיע לראש מצעד הבילבורד בשבוע הראשון ליציאתו.

ב-27 באוגוסט יצא השיר "Ice Cream" של בלאקפינק בשיתוף פעולה עם סלינה גומז, שיר שגרנדה הייתה בין כותביו. באוקטובר, הוציאה את הסינגל הראשון מתוך אלבומה השישי, "Positions", שהגיע היישר אל המקום הראשון במצעד הבילבורד הוט 100, ובכך הפכה גרנדה לאמנית עם המספר הרב ביותר של שירים שהגיעו היישר אל המקום הראשון במצעד, ולאמנית עם מספר השירים הרב ביותר להגיע אל צמרת המצעד באותה שנה. כעבור מספר ימים, הוציאה את הבושם הרביעי שלה "R.E.M".

ב-30 באוקטובר יצא אלבומה השישי, הנושא את שם השיר, האלבום מכר למעלה מ-200 אלף עותקים בשבוע הבכורה שלו, הגיע הישר למקום הראשון במצעד הבילבורד 200 ונשאר שם במשך שבועיים. בדצמבר 2020, הוציאה עם מריה קארי וג'ניפר הדסון את השיר "Oh Santa!".

ב-1 באפריל 2021 התארחה גרנדה בסינגל "Met Him Last Night" של הזמרת דמי לובאטו, מתוך אלבומה "Dancing with the Devil... the Art of Starting Over". באותו החודש, התארחה ברמיקס לסינגל "Save Your Tears" של הזמר דה ויקנד. הרמיקס עצמו הגיע למקום הראשון במצעד הבילבורד הוט 100. ביוני, התארחה גרנדה בשיר "I Don’t Do Drugs", של הזמרת דוג'ה קאט, אשר נכלל אלבומה "Planet Her".

ב-1 באוגוסט הוציאה לאור את הבושם החמישי שלה "God Is a Woman".

גרנדה נבחרה להחליף את הזמר ניק ג'ונאס ושימשה כמנטורית בעונה ה-21 של תוכנית המציאות "The Voice" שעלתה ב-10 בספטמבר 2021. לצדה בפאנל היו השופטים בלייק שלטון, קלי קלרקסון וג'ון לג'נד.

ב-12 בנובמבר 2021 השיקה גרנדה מותג ביוטי בשם R.E.M Beauty (אנ') שנקרא על שם שיר שהוציאה בשנת 2018.

#### 2023–הווה: "מרשעת" ואלבום שביעי

ב-23 בפברואר 2023, יצא רמיקס לשיר ״Die for You" של הזמר דה ויקנד, הרמיקס מהווה את השיתוף פעולה הרביעי של השניים, לאחר צאתו הוא הגיע למקום הראשון במצעד הבילבורד הוט 100. זהו הדואט המשותף השני של השניים שהגיע להישג זה, בנוסף לכך הוא הפך לרמיקס המושמע ביותר ב-24 שעות בספוטיפיי, עם 8.9 מיליון השמעות.

לאחר תקופה של שלוש שנים בהן גרנדה לא שיחררה מוזיקה מקורית חדשה והתמקדה בעיקר בקידום מותג הביוטי שלה וצילומי העיבוד הקולנועי של יוניברסל למחזמר "מרשעת" בברודוויי, שצפוי לצאת לאקרנים בנובמבר 2024,  
פורסם שהיא עברה שינוי של סוכנים, מהמנהל הוותיק סקוטר בראון לייצוג על ידי ברנדון קריד. ושהיא משתפת פעולה על האלבום השביעי שלה עם מקס מרטין ואיליה סלמנזאדה, אשר שיתפו איתה פעולה באלבומיה השני והשלישי.

היא שיחררה את אלבומה השביעי "Eternal Sunshine" ב-8 במרץ 2024, האלבום מהווה את אלבום הקונספט הראשון של גרנדה, הוא מושפע מהסרט ״שמש נצחית בראש צלול״,  ואף יצא לאור מספר ימים לפני ציון 20 שנה להוצאה המקורית של הסרט, בנוסף לכך זהו האלבום הראשון של גרנדה שהיא שותפה להפקתו ומקבלת קרדיט יחיד על כתיבת כל שיריו, האלבום זכה לשבחי הביקורות והיה לאלבומה השישי להגיע אל המקום הראשון במצעד האלבומים האמריקאי, הוא הגיע גם לפסגת המצעד האלבומים הבריטי, האוסטרלי ועוד רבים, הסינגל הראשון מתוך האלבום; "Yes, And?", יצא כחודשיים קודם לכן, ב-12 בינואר 2024. השיר, אשר מושפע מתרבות הנשפים הפופולרית בקרב קהילת הלהט"ב, הגיע למקום הראשון במצעד הבילבורד הוט 100, וחיזק את מעמדה של גרנדה כ״גיי אייקון״  הקליפ לשיר מהווה רפרנס לקליפ של הזמרת פאולה עבדול לשיר "Cold Hearted" שיצא בשנת 1989, בנוסף לכך הוא גם הגיע למקום ראשון במצעד בילבורד גלובל 200 ובילבורד גלובל ללא ארצות הברית, וגם במצעד קנדה הוט 100; והגיע לחמישייה הראשונה באוסטרליה, מצעד הסינגלים האירי, מצעד הסינגלים ניו זילנדי, ומצעד הסינגלים הבריטי.
הסינגל השני מהאלבום; "We Can't Be Friends (Wait for Your Love)" שוחרר ביחד עם האלבום ושיחזר את הצלחת הסינגל הקודם, כאשר היה לשיר התשיעי של גרנדה להגיע אל המקום הראשון במצעד האמריקאי ובעוד מספר רב של מצעדים ברחבי העולם, הקליפ לשיר מהווה שיחזור סצנות מהסרט שהאלבום מבוסס עליו. 

### חיים אישיים

בשנים 2008–2011 ניהלה מערכת יחסים עם גראהם פיליפס ולאחר מכן, החל מאוגוסט 2012 עד שנת 2014, ניהלה מערכת יחסים עם ג'יי ברוקס.

משנת 2013 גרנדה היא טבעונית.

באוקטובר 2014 אישרה כי היא מנהלת מערכת יחסים עם ביג שון, ובאפריל 2015 נפרדו הזוג.

בשנים 2015–2016 ניהלה מערכת יחסים עם הרקדן ריקי אלווארז. נודע לציבור שהשניים יוצאים לאחר שהם צולמו יחד במאפייה, בהמשך הועלה סרטון בו עורר ביקורת שלילית רבה על גרנדה עקב היחס המחמיר שהיא נתנה למוכרת החנות ועקב כך שבמהלכו היא אמרה שהיא "שונאת את אמריקה" ואת "האמריקאים", ואף ליקקה דונאט ממאפי החנות והחזירה למקום מבלי לשלם. הסרטון עורר גלים באמריקה. מאוחר יותר היא חזרה בה מדבריה, גרנדה התנצלה על הסרטון ואמרה שהיא התנהגה בטיפשות וגאה להיות אזרחית אמריקאית.

מאוגוסט 2016 עד מאי 2018 ניהלה גרנדה מערכת יחסים עם הראפר מק מילר. ביוני 2018 התארסה לפיט דייווידסון. באוקטובר אותה שנה נפרדו הזוג.

נכון ל-2024, הונה של גרנדה מוערך בכ-240 מיליון דולר.

בינואר 2020 החלה גרנדה לנהל מערכת יחסים עם דלטון גומז. בדצמבר 2020 היא אישרה בחשבון האינסטגרם שלה את אירוסיה עימו ובמאי 2021 השניים נישאו. ביוני 2023 דווח על משבר ביחסים של השניים וב-18 ביולי 2023 דווח כי בני הזוג החליטו להתגרש.

דיסקוגרפיה
----------

 ערך מורחב – **דיסקוגרפיה של אריאנה גרנדה**  

|  |  |
| --- | --- |
| אלבומי אולפן
* 2013: *Yours Truly*
* 2014: *My Everything*
* 2016: *Dangerous Woman*
* 2018: *Sweetener*
* 2019: *Thank U, Next*
* 2020: *Positions*
* 2024: *Eternal Sunshine*

אלבומי אוסף
* 2015: *The Remix*
* 2017: *The Best*
 | מיני אלבומים
* 2013: *Christmas Kisses*
* 2015: *Christmas & Chill*

אלבומי הופעה
* 2019: *K Bye for Now (SWT Live)*
 |

הופעות
------

### סיבובי הופעות

* 2013: *The Listening Sessions*
* 2015: *The Honeymoon Tour*
* 2017: *Dangerous Woman Tour*
* 2019: *Sweetener World Tour*

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2011 | Snowflake, the White Gorilla | פְּתִית שֶׁלֶג | דיבוב |
| 2016 | שפיצים | לאורה |
| זולנדר 2 | אישה בתחפושת |  |
| 2021 | אל תסתכלו למעלה | ריילי בינה |  |
| 2024 | מרשעת | גלינדה (אנ') | פוסט-פרודקשן |
| 2025 | מרשעת: חלק 2 |

### טלוויזיה

| שנה | סדרה | תפקיד | הערות |
| --- | --- | --- | --- |
| 2013-2010 | ויקטוריוס | קאט ולנטיין | תפקיד ראשי; (4 עונות); 57 פרקים |
| 2011 | iCarly | פרק: "iParty with Victorious" |
| 2013-2011 | מועדון ווינX | הנסיכה דיאספרו | דיבוב; תפקיד חוזר |
| 2013 | תרמית | אמנדה בנסון | סרט מקורי של ניקלודיאון |
| 2014-2013 | סאם וקאט | קאט ולנטיין | תפקיד ראשי; 35 פרקים |
| 2014 | איש משפחה | ילדה איטלקייה | דיבוב; פרק: "Mom's the Word" |
| 2015 | מלכות הצעקה | סוניה הרפמן / שאנל #2 | תפקיד חוזר; (עונה 1); 4 פרקים |
| 2016 | היירספריי לייב! | פני פינגלטון | ספיישל של NBC |
| 2020 | ילדותי | פיקולה גרנדה | פרק: "Episode 3101" |
| 2021 | The Voice | עצמה | שופטת (עונה 21) |

קישורים חיצוניים
----------------

ויקישיתוף מדיה וקבצים בנושא **אריאנה גרנדה** בוויקישיתוף
* אתר האינטרנט הרשמי של אריאנה גרנדה
* אריאנה גרנדה, ברשת החברתית פייסבוק

* אריאנה גרנדה, ברשת החברתית אקס (טוויטר)

* אריאנה גרנדה, ברשת החברתית אינסטגרם

* אריאנה גרנדה, ברשת החברתית טיקטוק

* אריאנה גרנדה, סרטונים בערוץ היוטיוב

* אריאנה גרנדה, ברשת החברתית Goodreads

* אריאנה גרנדה, במסד הנתונים הקולנועיים IMDb (באנגלית)

* אריאנה גרנדה, באתר AllMovie (באנגלית)

* אריאנה גרנדה, באתר Rotten Tomatoes (באנגלית)

* אריאנה גרנדה, באתר Metacritic (באנגלית)

* אריאנה גרנדה, במסד הנתונים הקולנועיים KinoPoisk (ברוסית)

* אריאנה גרנדה, באתר אייטונס (באנגלית)

* אריאנה גרנדה, באתר ספוטיפיי

* אריאנה גרנדה, באתר סאונדקלאוד (באנגלית)

* אריאנה גרנדה, באתר Last.fm (באנגלית)

* אריאנה גרנדה, באתר AllMusic (באנגלית)

* אריאנה גרנדה, באתר MusicBrainz (באנגלית)

* אריאנה גרנדה, באתר דיזר

* אריאנה גרנדה, באתר Yandex.Music (ברוסית)

* אריאנה גרנדה, באתר Discogs (באנגלית)

* אריאנה גרנדה, באתר Songkick (באנגלית)

* אריאנה גרנדה, באתר Genius

* אריאנה גרנדה, באתר SecondHandSongs

* אריאנה גרנדה, באתר בילבורד (באנגלית)

* אריאנה גרנדה, באתר טיידל (באנגלית)

* אריאנה גרנדה, באתר אמזון מיוזיק
* הפרופיל של אריאנה גרנדה בריפבליק רקורס
* אתר למנויים בלבד ג'ון קרמניקה, הניו יורק טיימס, אריאנה גרנדה: כוכבת ילדים מסוג אחר, באתר הארץ, 6 באוגוסט 2014
* הילה רגב, אל תקראו לי מיילי, Mako, ‏26 באוקטובר 2014
* טליה לוין, ‏אריאנה גרנדה: האישה שתמיד שם, באתר onlife,‏ 6 באוקטובר 2018
* אתר למנויים בלבד מיכל לברטוב, עם מודעות פוליטית ואוזני שפן: זו הייתה השנה של אריאנה גרנדה, באתר הארץ, 9 בדצמבר 2018
* ניר וולף, גדולה מהחיים, באתר ישראל היום, 7 במרץ 2019
* ענבל חננאל, האקס שמת ממנת יתר, הפיגוע אחרי המופע וההצלחה המפוארת: אריאנה גרנדה חוגגת 30, במדור "פנאי פלוס" באתר ynet‏, 25 ביוני 2023
* אריאנה גרנדה, באתר אנציקלופדיה בריטניקה (באנגלית)

הערות שוליים
------------

1. ↑  Brillion Williams, (January 22, 2015). "Ariana Grande to Be Headlining NBA All-Star Show".
2. ↑  Rania Aniftos, "Ariana Grande Is Billboard's 2018 Woman of the Year". *Billboard*. 11 June, 2018
3. ↑  Rolling Stone, Rolling Stone, The 200 Greatest Singers of All Time, Rolling Stone, ‏2023-01-01 (באנגלית אמריקאית)
4. ↑  Gary Trust, (November 5, 2014). "Taylor Swift's "Shake It Off" returns to number 1 on the Hot 100".
5. ↑  "Twitter: Ariana Grande (verified account)".
6. ↑  La Pluma, Joe,. "Ariana Grande: "Shadow of a Doubt"".
7. ↑  Lizzy Goodman, Billboard Cover: Ariana Grande on Fame, Freddy Krueger and Her Freaky Past, Billboard, ‏2014-08-15 (באנגלית אמריקאית)
8. ↑  "Ariana Grande – Biography – IMDb".
9. ↑  Musto, Michael,. "Frankie Grande, Ariana Grande's Half Brother, Stars in Rock of Ages",
10. ↑  (August 15, 2014). "Billboard Cover: Ariana Grande on Fame, Freddy Krueger and Her Freaky Past".
11. ↑  "Ariana 'I Was Discovered on a Cruise Ship'".
12. ↑  Nostro, Lauren,. "Who Is Ariana Grande? – Growing Up and Starting to Sing"
13. ↑  "About Ariana Grande"
14. ↑  Sahagian, Jacqueline, (September 9, 2014). "8 Things You Might Not Know About Ariana Grande".
15. ↑ . "Billboard Cover: Ariana Grande on Fame, Freddy Krueger and Her Freaky Past".
16. ↑  Brantley, Ben, (October 6, 2008). "Stranger in Strange Land: The Acne Years".
17. ↑  TFK Staff, (December 5, 2013). "Ariana Grande, TIME For Kids".
18. ↑  "Ariana Grande – about"
19. ↑  Brown, Lauren, (April 21, 2010). "Elizabeth Gillies from Victorious Interview – Seventeen".
20. ↑  Eggenberger, Nicole, (January 22, 2014). "Ariana Grande Explains Hair Extensions: Natural Hair Looks "Absolutely Ratchet""
21. ↑  Wyatt, Edward, (March 25, 2010). "First the Tween Heart, Now the Soul".
22. ↑  Seidman, Robert, (March 29, 2010). "Nickelodeon Scores 2nd Biggest "Kids' Choice Awards"; "Victorious" Bows to 5.7 Million". (ארכיון)
23. ↑  Greene, Andy, (May 22, 2014). "How Ariana Grande and Max Martin Made 'Problem' the Song of the Summer"
24. ↑  Seidman, Robert, (April 5, 2011). "Cable Top 25: 'Kids' Choice Awards,' 'Pawn Stars,' 'WWE RAW' and 'Victorious' Top Weekly Cable Viewing". (ארכיון)
25. ↑  "Ariana Grande – About Ariana". (ארכיון)
26. ↑  Hyman, Dan, (August 22, 2013). "Life Is Grande: Ariana Grande On Her Debut Album and the Thrill of Hearing Herself on the Radio"
27. ↑  Laracy, Noah, (May 6, 2010). "Ariana Grande: A Back Stage Exclusive"
28. ↑  "Universal Republic Records Announces the Signing of Ariana Grande"
29. 1 2 3 4 5  Jem Aswad, Ariana Grande’s New Single, ‘Yes, And?,’ Arriving on Friday, Variety, ‏2024-01-07 (באנגלית אמריקאית)
30. ↑  "Artist Biography by Stephen Thomas Erlewine".
31. ↑  "'Victorious': Nickelodeon Cancels Victoria Justice Series After 3 Seasons".
32. ↑  Snierson, Dan, (August 2, 2012). "Nickelodeon greenlights spin-off pilots for 'iCarly,' 'Victorious' from creator Dan Schneider – EXCLUSIVE".
33. ↑  Popular Song – Single Premiere
34. 1 2  "Ariana Grande Finishes Recording First Album" (ארכיון)
35. ↑  Caulfield, Keith,. "Ariana Grande Debuts At No. 1 On Billboard 200"
36. ↑  "Ariana Grande, Tamar Braxton Score Top Debuts"
37. 1 2  Trust, Gary;, Caulfield, Keith (April 29, 2014). "Ariana Grande, Iggy Azalea's 'Problem' Trending Toward Huge First-Week Sales".
38. ↑  "Macklemore & Ryan Lewis Top Hot 100; Imagine Dragons, Ariana Grande Hit Top 10".
39. ↑  "The song, featuring T.I. and Pharrell, zips 6–1 to become Thicke's first Hot 100 No. 1. Plus, Ariana Grande returns to the top 10 at a new peak and Miley Cyrus debuts at No. 11"
40. ↑  Corner, Lewis, (December 13, 2013). "Ariana Grande faces lawsuit over allegedly copying song lyrics".
41. ↑  "21 Under 21: Music's Hottest Minors 2013"
42. ↑  Lipshutz, Jason, (July 31, 2013). "Ariana Grande Unveils 'Yours Truly' Artwork, Confirms Release Date"
43. ↑  Avery Thompson, (July 15, 2013). "Ariana Grande: 'Baby I' – Singer Reveals Name Of New Single"
44. ↑  Marechal, AJ, (October 3, 2012). "Nick stars set to 'Swindle'"
45. ↑  Hasaka, Amanda, (June 20, 2013). "Justin Bieber's 'Believe' Tour Coming Back to the U.S. With Ariana Grande and More as Opening Acts!" (ארכיון)
46. ↑  Vena, Jocelyn, (July 29, 2013). "Ariana Grande 'Working Out A Lot' Before Justin Bieber Tour"
47. ↑  "Ariana Grande to release new music in the lead-up to Christmas".
48. ↑  "Ariana Grande Updates 'Last Christmas' For First Holiday Release: Listen".
49. ↑  "AMAs 2013: See the complete winners list".
50. ↑  Gallo, Phil,. "Ariana Grande, Taylor Swift Lead AMAs to Record Twitter Traffic (Exclusive)"
51. ↑  Trakin, Roy, (April 14, 2014). "Ariana Grande to be Awarded 'Breakthrough Artist of the Year' by Music Business Association"
52. ↑  "Aretha Franklin, Ariana Grande Set for First Lady's 'Women of Soul' Concert".
53. ↑  Fox, Sarah, (January 13, 2014). "Ariana Grande Back To Work In The Studio, Recording Second Album".
54. ↑  Menyes, Carolyn, (January 13, 2014). "Ariana Grande Twitter announces she's working on second album in studio".
55. ↑  Wass, Mike, (March 17, 2014). "Chris Brown And Ariana Grande's Duet "Don't Be Gone Too Long" Has Been Postponed". Idolator.
56. ↑  Trust, Gary, (May 7, 2014). "ohn Legend's 'All Of Me' Tops Hot 100, Ariana Grande Debuts At No. 3".
57. ↑  Lane, Daniel, (June 7, 2014). "Ariana Grande earns a place in Official Chart history with Problem".
58. ↑  Lipshutz, Jason, (June 23, 2014). "Ariana Grande's 'Break Free': Zedd Discusses The 'Problem' Follow-Up".
59. 1 2  Trust, Gary. "Ariana Grande, Iggy Azalea Triple Up In Hot 100's Top 10, MAGIC! Still No. 1".
60. ↑  Lipshutz, Jason, (July 1, 2014). "Jessie J, Ariana Grande, Nicki Minaj Combine For 'Bang Bang' Single".
61. ↑  Ehrlich, Brenna, (August 24, 2014). "Ponytail Princess Ariana Grande Wins Best Pop Video VMA".
62. ↑  Caulfield, Keith, (September 2, 2014). "Ariana Grande Nabs Second No. 1 Album In Less Than A Year".
63. ↑  Trust, Gary (October 17, 2014). "Hot 100 Chart Moves: Ed Sheeran, Ariana Grande, Fergie Debut".
64. ↑  Reed, Ryan (September 10, 2014). "Ariana Grande, Chris Pratt Set for 'Saturday Night Live' Premiere".
65. ↑  "Major Lazer "All My Love" (featuring Ariana Grande) [Single Premiere".]
66. ↑  White, Caitlin (24 November 2014). "Ariana Grande's 'Santa Tell Me' Is Officially Here, And It Sounds Like Christmas Came Early!".
67. ↑  נעמה חן, ‏אריאנה גרנדה חוזרת לזירת הפיגוע, ומביאה איתה את ג'סטין ביבר, באתר מעריב אונליין, 13 ביולי 2017.
68. ↑  בועות: אריאנה גרנדה פרזנטורית "ריבוק", באתר ynet, 2 באוקטובר 2017
69. 1 2  Ariana Grande Chart History, Billboard
70. ↑  Official Singles Chart Top 100 | Official Charts Company, www.officialcharts.com (באנגלית)
71. ↑  australian-charts.com - Ariana Grande - Thank U, Next, australian-charts.com
72. ↑  Ariana Grande proves she's moving on from break-up, announces â€˜Sweetenerâ€™ world tour, USA TODAY (באנגלית)
73. ↑  twitter.com/chartdata
74. ↑  Ariana Grande Celebrates Hot 100 No. 1 Debut for 'Positions,' Urges Fans 'Pls Vote for Biden', Billboard (באנגלית)
75. ↑  מחליפה תנוחה: העולם בטירוף סביב האלבום החדש של אריאנה גרנדה, באתר ‏מאקו‏, 1 בנובמבר 2020
76. ↑  Trust, Gary (22 בינואר 2024). "Ariana Grande's 'Yes, And?' Debuts at No. 1 on *Billboard* Hot 100". *Billboard*. ארכיון מ-22 בינואר 2024. נבדק ב-26 בינואר 2024. `{{cite journal}}`:  (עזרה)
77. ↑  Trust, Gary (22 בינואר 2024). "Ariana Grande's 'Yes, And?' Launches at No. 1 on *Billboard* Global Charts". *Billboard*. ארכיון מ-22 בינואר 2024. נבדק ב-26 בינואר 2024. `{{cite journal}}`:  (עזרה)
78. ↑  "Canadian Hot 100: January 27, 2024". *Billboard*. נבדק ב-26 בינואר 2024. `{{cite journal}}`:  (עזרה)
79. ↑  Brandle, Lars (19 בינואר 2024). "21 Savage Ends Taylor Swift's Reign on Australia's Albums Chart". *Billboard*. נבדק ב-26 בינואר 2024. `{{cite journal}}`:  (עזרה)
80. ↑  "Official Irish Singles Chart on 19/1/2024 – 18 January 2024 - 24 January 2024". Official Charts Company. 19 בינואר 2024. ארכיון מ-21 בינואר 2024. נבדק ב-26 בינואר 2024. `{{cite web}}`:  (עזרה)
81. ↑  "NZ Top 40 Singles Chart". Recorded Music NZ. 19 בינואר 2024. ארכיון מ-19 בינואר 2024. נבדק ב-26 בינואר 2024. `{{cite web}}`:  (עזרה)
82. ↑  Brandle, Lars (21 בינואר 2024). "Noah Kahan Pips Ariana Grande For U.K. Chart Crown". *Billboard*. ארכיון מ-22 בינואר 2024. נבדק ב-26 בינואר 2024. `{{cite journal}}`:  (עזרה)
83. ↑  Ariana Grande, I've eaten organically since I was little and always kept meat minimal but today marks my first day as a 100% Vegan!!!! Joyous day, Twitter, 2013
84. ↑  Jennifer Nied' Ariana Grande Sticks To A Vegan Diet And Walks 12,000 Steps A Day, Women's Health August 16, 2020
85. ↑  מעריב לנוער, ‏לא סולח, לא שוכח, באתר ‏מאקו‏, 27 ביולי 2016
86. ↑  מאי פלטי, ‏אריאנה גרנדה איבדה את זה, באתר ‏מאקו‏, 8 ביולי 2015
87. ↑  "הלם: אריאנה גרנדה התארסה לבן הזוג לאחר פחות מחודש". *פרוגי*. 2018-06-12. נבדק ב-2018-06-11.
88. ↑  Ariana Grande Net Worth. *CelebrityNetWorth*
89. ↑  נועם פינבליט, הפתעה: אריאנה גרנדה והחבר התארסו, באתר פרוגי, ‏20 בדצמבר 2020
90. ↑  תודה לרווקות, נקסט: אריאנה גרנדה התחתנה, באתר וואלה!‏, 17 במאי 2021

| אריאנה גרנדה |
| --- |
| דיסקוגרפיה • הופעות חיות • וידאוגרפיה • פרסים ומועמדויות • שירים |
| אלבומי אולפן | *Yours Truly* • *My Everything* • *Dangerous Woman* • *Sweetener* • *Thank U, Next* • *Positions* • *Eternal Sunshine* |
| אלבומי הופעה | *K Bye for Now (SWT Live)* |
| אלבומים אחרים | *The Remix* • *The Best* |
| מיני-אלבומים | *Christmas Kisses* • *Christmas & Chill* |
| סיבובי הופעות | The Listening Sessions • The Honeymoon Tour • Dangerous Woman Tour • Sweetener World Tour |
| סיבובי הופעות שיווקיים | The Sweetener Sessions |
| טלוויזיה | *One Love Manchester* • *Ariana Grande at the BBC* • *Ariana Grande: Dangerous Woman Diaries* • *Ariana Grande: Excuse Me, I Love You* |
| ערכים קשורים | פרנקי גרנדה (אח חורג) • הפיגוע במנצ'סטר ארנה |

| אריאנה גרנדה – שירים |
| --- |
| *Yours Truly* | "Baby I" • "Right There" • "The Way" • "Almost Is Never Enough" • "Popular Song" |
| *Christmas Kisses* | "Last Christmas" • "Love Is Everything" • "Snow in California" • "Santa Baby" • "Santa Tell Me" |
| *My Everything* | "Problem" • "One Last Time" • "Break Free" • "Best Mistake" • "Love Me Harder" • "Bang Bang" |
| *Dangerous Woman* | "Dangerous Woman" • "Be Alright" • "Into You" • "Side to Side" • "Let Me Love You" • "Greedy" • "Everyday" • "Focus" |
| *Sweetener* | "The Light Is Coming" • "R.E.M" • "God Is a Woman" • "Sweetener" • "Everytime" • "Breathin" • "No Tears Left to Cry" • "Goodnight n Go" • "Pete Davidson" • "Get Well Soon" |
| *Thank U, Next* | "Imagine" • "Needy" • "NASA" • "Bloodline" • "Bad Idea" • "Ghostin" • "In My Head" • "7 Rings" • "Thank U, Next" • "Break Up with Your Girlfriend, I'm Bored" • "Monopoly" |
| *Positions* | "Shut Up" • "34+35" • "Positions" • "Motive" • "Just Like Magic" • "Off the Table" • "Safety Net" • "POV" |
| *Eternal Sunshine* | "Yes, And?" • "We Can't Be Friends (Wait for Your Love)" • "Bye" |
| השתתפות בשירים | "Popular Song" • "All My Love" • "Research" • "Adore" • "Boys Like You" • "Over and Over Again" • "My Favorite Part" • "Faith" • "Heatstroke" • "Dance to This" • "Bed" • "Rule the World" • "Good as Hell (Remix)" • "Time" • "Oh Santa! (Remix)" • "Met Him Last Night" • "Save Your Tears (Remix)" • "It Was a... (Masked Christmas)" |
| סינגלים אחרים | "Put Your Hearts Up" • "E Più Ti Penso" • "Beauty and the Beast" • "Somewhere Over the Rainbow" • "Earth" • "Boyfriend" • "Don't Call Me Angel" • "Stuck with U" • "Rain on Me" • "Santa, Can't You Hear Me" • "Die for You (Remix)" |

| אריאנה גרנדה - פרסים |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| פרס המוזיקה האמריקאית לאמנית הפופ/רוק האהובה ביותר |
| --- |
| 

|  |
| --- |
| הלן רדי (1974) • אוליביה ניוטון-ג'ון (1975-1977, 1983) • לינדה רונסטאדט (1978-1979) • דונה סאמר (1980) • ברברה סטרייסנד (1981) • פט בנאטר (1982-1984) • סינדי לאופר (1985) • טינה טרנר (1986) • ויטני יוסטון (1987-1989, 1994) • פאולה עבדול (1990, 1992) • ג'נט ג'קסון (1991, 2002) • מריה קארי (1993-1996) • אלאניס מוריסט (1997) • סלין דיון (1998-1999) • שאניה טוויין (2000) • פיית' היל (2001) • שריל קרואו (2003, 2004) • ג'ניפר לופז (2003) • גוון סטפאני (2005) • קלי קלרקסון (2006) • פרגי (2007) • ריהאנה (2008) • טיילור סוויפט (2009, 2013, 2018-2022) • ליידי גאגא (2010, 2017) • אדל (2011) • קייטי פרי (2012, 2014) • אריאנה גרנדה (2015) • סלינה גומז (2016) |

 |

| פרס המוזיקה האמריקאית לאמנ/ית השנה |
| --- |
| 

|  |
| --- |
| TLC (1996) • גארת' ברוקס (1999) • אן סינק (2001) • U2‏ (2002) • מדונה (2003) • קני צ'סני (2004) • קלי קלרקסון (2005) • רסקל פלאטס (2006) • קארי אנדרווד (2007) • כריס בראון (2008) • טיילור סוויפט (2009) • ג'סטין ביבר (2010) • טיילור סוויפט (2011) • ג'סטין ביבר (2012) • טיילור סוויפט (2013) • ואן דיירקשן (2014) • ואן דיירקשן (2015) • אריאנה גרנדה (2016) • ברונו מארס (2017) • טיילור סוויפט (2018) • טיילור סוויפט (2019) • טיילור סוויפט (2020) • BTS ‏(2021) • טיילור סוויפט (2022) |

 |

| פרס המוזיקה האמריקאית לתגלית השנה |
| --- |
| 

|  |
| --- |
| גרטשן ווילסון (2004) • שוגרלנד (2005) • קארי אנדרווד (2006) • דוטרי (2007) • האחים ג'ונאס (2008) • גלוריאנה (2009) • ג'סטין ביבר (2010) • הוט צ'לה ריי (2011) • קארלי ריי ג'פסן (2012) • אריאנה גרנדה (2013) • 5 Seconds of Summer‏ (2014) • סם האנט (2015) • זאין (2016) • נייל הורן (2017) • קמילה קביו (2018) • בילי אייליש (2019) • דוג'ה קאט (2020) • אוליביה רודריגו (2021) • דאב קמרון (2022) |

 |

| פרס המוזיקה הבריטית לזמרת הבינלאומית הטובה ביותר |
| --- |
| 

|  |
| --- |
| טרייסי צ'פמן (1989) • שינייד או'קונור (1991) • ביורק (1994) • קיי די לאנג (1995) • ביורק (1996) • שריל קרואו (1997) • ביורק (1998) • נטלי אימברוליה (1999) • מייסי גריי (2000) • מדונה (2001) • קיילי מינוג (2002) • פינק (2003) • ביונסה (2004) • גוון סטפאני (2005) • מדונה (2006) • נלי פורטדו (2007) • קיילי מינוג (2008) • קייטי פרי (2009) • ליידי גאגא (2010) • ריהאנה (2011) • ריהאנה (2012) • לנה דל ריי (2013) • לורד (2014) • טיילור סוויפט (2015) • ביורק (2016) • ביונסה (2017) • לורד (2018) • אריאנה גרנדה (2019) • בילי אייליש (2020) • בילי אייליש (2021) |

 |

| פרס בחירת הילדים של ניקלודיאון לכוכבת טלוויזיה אהובה |
| --- |
| 

|  |
| --- |
| אליסה מילאנו (1988) ‏•‏‏ אליסה מילאנו (1989) ‏•‏‏ אליסה מילאנו (1990) ‏•‏‏ קשיה נייט פוליאם (1991) ‏•‏‏ רוזאן בר (1992) ‏•‏‏ קאנדס קמרון (1994) ‏•‏‏ טיה מוריה וטמרה מורי (1995) ‏•‏‏ טיה מוריה וטמרה מורי (1996) ‏•‏‏ טיה מוריה וטמרה מורי (1997) ‏•‏‏ מליסה ג'ואן הארט (1998) ‏•‏‏ מרי קייט ואשלי אולסן (1999) ‏•‏‏ אמנדה ביינס (2000) ‏•‏‏ אמנדה ביינס (2001) ‏•‏‏ אמנדה ביינס (2002) ‏•‏‏ אמנדה ביינס (2003) ‏•‏‏ רייבן סימון (2004) ‏•‏‏ רייבן סימון (2005) ‏•‏‏ ג'יימי לין ספירס (2006) ‏•‏‏ מיילי סיירוס (2007) ‏•‏‏ מיילי סיירוס (2008) ‏•‏‏ סלינה גומז (2009) ‏•‏‏ סלינה גומז (2010) ‏•‏‏ סלינה גומז (2011) ‏•‏‏ סלינה גומז (2012) ‏•‏‏ סלינה גומז (2013) ‏•‏‏ אריאנה גרנדה (2014) ‏•‏‏ לורה מרנו (2015) ‏•‏‏ סופיה ורגרה / זנדאיה (2016) ‏•‏‏ זנדאיה (2017) ‏•‏‏ מילי בובי בראון (2018) ‏•‏‏ זנדאיה (2019) ‏•‏‏ מילי בובי בראון (2020) ‏•‏‏ מילי בובי בראון (2021) ‏•‏‏ אוליביה רודריגו/מירנדה קוסגרוב (2022) ‏•‏‏ אוליביה רודריגו/ג'נה אורטגה (2023) |

 |

| פרס בחירת הילדים של ניקלודיאון לזמרת האהובה |
| --- |
| 

|  |
| --- |
| בריטני ספירס (2000) ‏•‏‏ בריטני ספירס (2001) ‏•‏‏ פינק (2002) ‏•‏‏ אשנטי (2003) ‏•‏‏ הילרי דאף (2004) ‏•‏‏ אבריל לאבין (2005) ‏•‏‏ קלי קלרקסון (2006) ‏•‏‏ ביונסה (2007) ‏•‏‏ מיילי סיירוס (2008) ‏•‏‏ מיילי סיירוס (2009) ‏•‏‏ טיילור סוויפט (2010) ‏•‏‏ קייטי פרי (2011) ‏•‏‏ סלינה גומז (2012) ‏•‏‏ קייטי פרי (2013) ‏•‏‏ סלינה גומז (2014) ‏•‏‏ סלינה גומז (2015) ‏•‏‏ אריאנה גרנדה (2016) ‏•‏‏ סלינה גומז (2017) ‏•‏‏ דמי לובאטו (2018) ‏•‏‏ אריאנה גרנדה (2019) ‏•‏‏ אריאנה גרנדה (2020) ‏•‏‏ אריאנה גרנדה (2021) ‏•‏‏ אריאנה גרנדה (2022) ‏•‏‏ טיילור סוויפט (2023) |

 |

| פרס המוזיקה של בילבורד לזמרת המובילה |
| --- |
| 

|  |
| --- |
| ג'נט ג'קסון (1990) ‏•‏‏ מריה קארי (1991) ‏•‏‏ ויטני יוסטון (1993) ‏•‏‏ מריה קארי (1994) ‏•‏‏ TLC‏ (1995) ‏•‏‏ אלאניס מוריסט (1996) ‏•‏‏ ליאן ריימס (1997) ‏•‏‏ שאניה טוויין (1998) ‏•‏‏ בריטני ספירס (1999) ‏•‏‏ כריסטינה אגילרה (2000) ‏•‏‏ דסטיניז צ'יילד (2001) ‏•‏‏ אשנטי (2002) ‏•‏‏ אלישה קיז (2004) ‏•‏‏ ריהאנה (2006) ‏•‏‏ ריהאנה (2011) ‏•‏‏ אדל (2012) ‏•‏‏ טיילור סוויפט (2013) ‏•‏‏ קייטי פרי (2014) ‏•‏‏ טיילור סוויפט (2015) ‏•‏‏ אדל (2016) ‏•‏‏ ביונסה (2017) ‏•‏‏ טיילור סוויפט (2018) ‏•‏‏ אריאנה גרנדה (2019) ‏•‏‏ בילי אייליש (2020) ‏•‏‏ טיילור סוויפט (2021) ‏•‏‏ אוליביה רודריגו (2022) ‏•‏‏ טיילור סוויפט (2023) |

 |

| פרס המוזיקה של MTV אירופה למופע האמריקאי הטוב ביותר |
| --- |
| 

|  |
| --- |
| משין גאן קלי (2012) ‏•‏‏ מיילי סיירוס (2013) ‏•‏‏ פיפת' הרמוני (2014) ‏•‏‏ טיילור סוויפט (2015) ‏•‏‏ אריאנה גרנדה (2016) ‏•‏‏ פיפת' הרמוני (2017) ‏•‏‏ קמילה קביו (2018) ‏•‏‏ טיילור סוויפט (2019) ‏•‏‏ ליידי גאגא (2020) ‏•‏‏ טיילור סוויפט (2021) ‏•‏‏ בילי אייליש (2022) ‏•‏‏ ניקי מינאז' (2023) |

 |

| פרס הווידאו קליפים של MTV לאמנ/ית השנה |
| --- |
| 

|  |
| --- |
| אד שירן (2017) • קמילה קביו (2018) • אריאנה גרנדה (2019) • ליידי גאגא (2020) • ג'סטין ביבר (2021) • באד באני (2022) • טיילור סוויפט (2023) |

 |

|  |  |  |
| --- | --- | --- |
| **הקודם**:**2019: בילי אייליש** | **פרס בחירת הקהל לזמרת השנה**  **2020: אריאנה גרנדה**  | **הבא**:**2021: אדל** |

|  |  |  |
| --- | --- | --- |
| **הקודם**:**2015: טיילור סוויפט** | **פרסי נבחרי השנה של פרוגי – זמרת השנה בחו"ל**  **2016–2022: אריאנה גרנדה**  | **הבא**:**יפורסם בהמשך** |

 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007382820205171
* BnF: cb16941154t (data)
* GND: 1043090436
* ISNI: 0000 0000 5911 0272
* LCCN: no2009050369
* MusicBrainz: f4fdbb4c-e4b7-47a0-b83b-d91bbfcfa387
* NDL: 001194289
* NKC: xx0181771
* NLK: KAC201714205
* NLP: a0000003353073
* NTA: 413363937
* RERO: 02-A024993146
* SUDOC: 244858926
* VIAF: 86319405
* WorldCat: lccn-no2009050369

 |